CELEX: 32011R0875
Language: sl
Date: 2011-08-31 00:00:00
Title: Izvedbena uredba Komisije (EU) št. 875/2011 z dne 31. avgusta 2011 o uvrstitvi določenega blaga v kombinirano nomenklaturo

2.9.2011   
            
            
               SL
            
            
               Uradni list Evropske unije
            
            
               L 227/9
            
         IZVEDBENA UREDBA KOMISIJE (EU) št. 875/2011
   z dne 31. avgusta 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. avgusta 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  Oznaka KN
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Podvodno ohišje za digitalne fotoaparate, večinoma izdelano iz plastike, v smislu opombe 1 k poglavju 39.
                  Proizvod je sestavljen iz dveh prozornih polovic, opremljenih z ročno upravljanimi pritisnimi gumbi, kovinskimi nadzornimi ali upravljalnimi gumbi in plastičnimi okviri z zapirali. Lahko je opremljeno tudi z zaščito proti bleščanju, stojalom in dodatnim ročajem.
                  Vodotesno ohišje ima spredaj vdolbino za leče, sestavljeno iz steklenega okenca in kovinske obrobe z notranjim navojem za pomožne leče. Zadaj je podložen del za optično iskalo fotoaparata.
                  Proizvod je namenjen temu, da sprejme celoten digitalni fotoaparat in omogoča uporabo slednjega v vlažnem ali prašnem okolju.
                  (Glej sliki 1 in 2) (1)
                  
               
               
                  3926 90 97
               
               
                  Uvrstitev je določena s splošnimi pravili 1, 3b) in 6 za razlago kombinirane nomenklature, opombo 1 k poglavju 39 in besedilom oznak KN 3926, 3926 90 in 3926 90 97.
                  Uvrstitev pod oznako 4202 kot ohišje fotoaparata je izključeno. Ohišja fotoaparatov so vključena pod oznako 4202. Vendar podvodno ohišje ni namenjeno zgolj zaščiti digitalnih fotoaparatov, temveč je tudi proizvod z lastno funkcijo. Ker je opremljeno s pritisnimi gumbi in nadzornimi ali upravljalnimi gumbi, ne gre zgolj za vsebnik.
                  Uvrstitev pod oznako 8529 je izključena. Čeprav je proizvod pripomoček k fotoaparatu, se ne more šteti za del digitalne kamere, saj za delovanje digitalnega fotoaparata ni bistven.
                  Izključena je tudi uvrstitev pod oznaki 9006 ali 9007 v skladu z opombo 2(b) k poglavju 90, saj ti oznaki zajemata tradicionalne fotoaparate in filmske kamere in ne digitalnih fotoaparatov.
                  Proizvod je sestavljen iz različnih materialov, zato ga je ob uporabi splošnega pravila 3b) treba uvrstiti glede na sestavni material, ki daje proizvodu bistveno značilnost.
                  Ker proizvodu bistveno značilnost daje plastika, ga je treba uvrstiti pod oznako 3926 med druge plastične izdelke z oznako KN 3926 90 97.
               
            
         
      
                  
                     
               
               
                  
                     
               
            
                  Slika 1
               
               
                  Slika 2
               
            
         (1)  Sliki sta zgolj informativni.